cyanic-selkie/wikianc huggingface dataset:
Shahrizat Abdul Jalil
Tan Sri Shahrizat Abdul Jalil (lahir 15 Ogos 1953) ialah bekas Menteri Wanita, Keluarga dan Masyarakat Malaysia dan bekas Ahli Parlimen Lembah Pantai. Beliau memegang jawatan Ketua Wanita setelah mengalahkan pencabarnya yang juga merupakan penyandang terdahulu iaitu Tan Sri Rafidah Aziz semasa Perhimpunan Agung UMNO 2009.
Tan Sri Shahrizat Abdul Jalil merupakan orang kuat dalam menangani isu-isu berkaitan wanita dan institusi kekeluargaan.
Menurut beliau, banyak pengorbanan perlu dilakukan dari segi masa dan tenaga untuk memastikan ahli politik wanita tidak dipandang sebelah mata dan diperlekehkan. Bagi membina kekuatan itu, ramuan yang paling penting adalah memperlengkapkan diri dengan ilmu di samping kekuatan mental dan fizikal.
Maka dengan kekuatan itu, apa jua pandangan dan soalan yang dikemukakan kepadanya berhubung isu-isu wanita dan keluarga dapat dijawab dan ditangani sebaik mungkin.
Kehidupan awal
Tan Sri Shahrizat binti Abdul Jalil dilahirkan di Pulau Pinang pada 15 Ogos 1953. Beliau mendapat pendidikan awal di Sekolah Perempuan Jalan Northam dan Madrasah Tarbiah Islamiah, Pulau Pinang. Beliau kemudiannya meneruskan pendidikan menengah rendah di Sekolah Perempuan St. George, Pulau Pinang dan kemudian ke Kolej Tunku Kursiah, Seremban, Negeri Sembilan. Beliau telah melanjutkan pelajaran di Universiti Malaya dalam bidang undang-undang pada tahun 1973 dan dianugerahkan Ijazah LLB (Hons) pada tahun 1976. Setelah berkhidmat selama tiga tahun sebagai Majistret, Y.B. Dato' Seri dilantik sebagai Penolong Peguamcara Perbendaharaan dan telah meletakkan jawatan daripada Perkhidmatan Perundangan dan Kehakiman Malaysia pada tahun 1980 dan menjadi rakan kongsi selama 16 tahun dengan Soo Thein Ming & Shahrizat. Beliau memulakan perkhidmatan Peguambela dan Peguamcara di Tetuan Shahrizat & Tan pada 1 Julai 1983.
Tan Sri telah mendirikan rumahtangga dengan Datuk Dr. Mohamad Salleh Ismail dan dikurniakan tiga orang anak, dua lelaki dan seorang perempuan.
Penglibatan di dalam korporat
Shahrizat mula melibatkan diri dalam dunia korporat pada tahun 1986 dengan dilantik sebagai Pengarah mewakili Permodalan Nasional Berhad di beberapa buah syarikat seperti di Island and Peninsular Berhad, Austral Enterprise Berhad, UMW Toyota Sdn. Bhd., TIDI SEA Park Development Sdn Bhd., Shangri-La Hotel Sdn. Bhd. dan UBN Holding Sdn Bhd. Beliau telah menempa sejarah apabila menjadi wanita pertama di Malaysia dilantik sebagai Pengerusi di dua buah syarikat yang tersenarai di Bursa Saham Kuala Lumpur (BSKL) iaitu di Island and Peninsular Berhad dan Austral Enterprise Berhad.
Ketua Wanita UMNO Cawangan, Bahagian dan Biro
Penglibatan Shahrizat dalam arena politik pada tahun 1982 apabila beliau dipilih sebagai Ketua Wanita UMNO Cawangan Kepong Baru. Bermula tahun 1987, beliau telah menjawat beberapa jawatan di dalam biro-biro Wanita UMNO seperti Ahli Jawatankuasa Biro Undang-Undang, Biro Ekonomi dan Biro Hal Ehwal Wanita UMNO Malaysia. Pada tahun 1989 beliau dipilih sebagai Ketua Wanita UMNO Bahagian Kepong dan dipilih sebagai Ahli Exco Wanita UMNO Malaysia.
Menjadi Ahli Parlimen dan Menteri Kabinet
Pada pilihan raya umum 1995, YB. Tan Sri telah dipilih sebagai calon dan telah memenangi kerusi Parlimen Lembah Pantai. Dengan kemenangan ini, beliau telah dilantik sebagai Setiausaha Parlimen, Kementerian Belia dan Sukan Malaysia.
Pada pilihan raya umum 1999, Shahrizat telah berjaya mempertahankan Kerusi Parlimen Lembah Pantai. Kemudiannya beliau telah dilantik sebagai Timbalan Menteri di Jabatan Perdana Menteri yang bertanggungjawab ke atas Jabatan Hal Ehwal Wanita dan Lembaga Penduduk dan Pembangunan Keluarga Negara.
Shahrizat telah dipilih sebagai Ahli Majlis Tertinggi pada tahun 1996 hingga 1999. Pada tahun 2000, beliau telah dipilih sebagai Naib Ketua, Wanita UMNO Malaysia. Sebagai Ahli Parlimen Malaysia, beliau juga dipilih sebagai pengerusi Persatuan Parlimen Komanwel Cawangan Malaysia pada Disember 1999 selama dua tahun dan juga sebagai Pengerusi CPA South East Asia Region.
Pada tahun 2004, Shahrizat telah dilantik sebagai Menteri Pembangunan Wanita dan Keluarga di Kementerian Pembangunan Wanita, Keluarga dan Masyarakat. Beliau juga aktif di dalam beberapa Pertubuhan Bukan Kerajaan (NGO). Beliau pernah menjawat jawatan Timbalan Pengerusi (1) PENIAGAWATI dan menjadi Presiden Pertama Persatuan Kebangsaan Usahawan Wanita Malaysia (NAWEM). Beliau juga dipilih sebagai Anggota Ahli Dewan (Counsillor) dalam Council of The Asia-Australia Institute.
Pada 27 April 2018 ,Shahrizat telah mengesahkan tidak akan bertanding dalam Pilihan Raya Umum ke-14 (PRU-14).Keputusan itu bagi membolehkan beliau dapat memberi tumpuan sepenuhnya untuk mengemudi jentera Wanita di seluruh negara.
Ahli Parlimen Lembah Pantai
Walaupun Shahrizat menjadi ahli UMNO Bahagian Kepong, tetapi beliau dipindahkan ke Wilayah Persekutuan Kuala Lumpur semasa pilihan raya 1995. Shahrizat menang tiga penggal dalam pilihan raya di kawasan parlimen Lembah Pantai sejak 1995. Pada 1995, beliau mengalahkan bekas Ketua Hakim Negara Tun Mohamed Salleh Abas dari parti Semangat46 dengan majoriti 13,361 undi. Pilihan raya 1999, menyaksikan beliau menumbangkan calon Parti Keadilan Nasional, Zainur Zakaria dengan majoriti 1,417 undi. Tahun 2004 menang besar, beliau menumbangkan bekas Setiausaha Agung Parti Rakyat Malaysia (PRM), Dr. Sanusi Osman yang bertanding atas tiket Keadilan dengan majoriti 15,288 undi.
Tewas kepada Nurul Izzah pada PRU12
Pada Pilihan Raya Umum Malaysia 2008 yang berlangsung pada 8 Mac 2008, Shahrizat Abdul Aziz yang bertanding untuk Parlimen Lembah Pantai telah ditewaskan oleh lawannya Nurul Izzah Anwar dari Parti Keadilan Rakyat dengan majoriti 2,895 undi. Beliau hanya mendapat 18,833 undi berbanding Nurul Izzah 21,728 undi. Namun begitu, beliau masih lagi menjadi penasihat kepada kementerian walaupun kementerian tersebut dikendalikan oleh YB Datuk Dr. Ng Yen Yen.
Selepas Dato' Seri Najib Tun Razak dilantik menjadi Perdana Menteri Malaysia yang ke-6 menggantikan Tun Abdullah, beliau terus diberi kepercayaan menggantikan Datuk Dr. Ng Yen Yen kembali menerajui Kementerian Pembangunan Wanita dan Keluarga sehinggalah tamat penggal kedua beliau menjadi Senator pada April 2012. Selepas itu kementerian tersebut dipangku oleh Perdana Menteri Dato' Seri Najib.
Pusat Fidlot Nasional
Pada 8 November 2011, Rafizi Ramli telah menuduh keluarga Shahrizat melakukan penyalahgunaan dana pinjaman kepada National Feedlot Corporation Sdn Bhd. Pada 10 November 2011, Zuraida Kamaruddin mendesak Shahrizat agar meletak jawatan dan parti ekoran projek ternakan lembu Pusat Fidlot Kebangsaan (NFC). Beliau yang juga Ahli Parlimen Ampang dan Ketua Wanita PKR berkata pendedahan oleh Laporan Ketua Audit Negara 2010 jelas menunjukkan NFC menerima pinjaman mudah RM250 juta dan tanah seluas 5,000 ekar. Ribuan petani dan penternak tidak dapat pinjaman mudah sebegitu. Ini mengakibatkan beliau mengemukakan saman fitnah pada 2 Januari 2012 sebanyak RM100 juta terhadap Pengarah Strategik Parti Keadilan Rakyat (PKR), Mohd. Rafizi Ramli dan Ketua Wanita parti itu, Zuraida Kamaruddin berhubung isu tersebut. Selain itu,
Shahrizat memohon perintah injunksi bagi menghalang kedua-dua defendan daripada terus membuat sebarang kenyataan bertulis atau lisan terhadap dirinya atau lain-lain perkara yang melibatkan NFC mahupun syarikat-syarikat bersekutunya. Sehingga ini saman malu Shahrizat kepada kedua belah pihak yang memfitnah beliau belum lagi diputuskan oleh pihak mahkamah.
Pada Jun 2012, Suruhanjaya Pencegahan Rasuah Malaysia (SPRM) menolak sebarang kaitan diantara Shahrizat dan kes salah laku berkenaaan dengan isu NFC. Pengerusi SPRM Tan Sri Dr Hadenan Abdul Jalil berkata bahawa panel membuat keputusan itu selepas mengkaji laporan siasatan dari Pejabat Peguam Negara, dan menutup kes terhadap mantan Menteri Pembangunan, Keluarga dan Masyarakat, sejurus itu membersihkan nama beliau dari sebarang tuduhan.
Pada November 2015, suami kepada Shahrizat, Pengerusi Eksekutif National Feedlot Corporation Sdn Bhd (NFCorp), Datuk Seri Dr Mohamad Salleh Ismail, didapati tidak bersalah dari dua tuduhan jenayah pecah amanah. Pejabat Peguam Negara menarik balik tuduhan terhadapnya kerana didapati tiada bukti kukuh untuk membabitkan beliau atas tuduhan jenayah tersebut.
Mogilitsa
Mogilitsa merupakan sebuah kampung yang terletak di Bulgaria.
Go Girl ~Koi no Victory~
thumb|Kulit Depan Edisi Terhad CD Go Girl ~Koi no Victory~ thumb|Kulit Depan Edisi Biasa CD Go Girl ~Koi no Victory~ thumb|Kulit Depan Single V DVD Go Girl ~Koi no Victory~
Go Girl ~Koi no Victory~ (Go Girl ~恋のヴィクトリー~) merupakan album single kedua puluh dari kumpulan J-pop, Morning Musume. Album single ini dipasarkan pada 6 November 2003 dibawah label zetima dalam dua edisi iaitu edisi terhad (EPCE-5237) dan edisi biasa (EPCE-5238). Single V DVD (EPBE-5092) juga dipasarkan pada hari yang sama.
Lagu "Go Girl ~Koi no Victory~" adalah lagu penutup untuk drama V''ICTORY! ~Futto Girls no Seishun~'' dan lagu menyokong Gatas Brilhantes H.P..
Kedudukan Carta Oricon dan Jumlah Jualan
Jumlah Jualan: 145,340
Radio amatur
right|thumb|Contoh radio amatur moden right|thumb|Contoh peralatan radio amatur.
Radio amatur merupakan salah satu daripada jenis komunikasi yang menggunakan peralatan radio dan elektronik. Penggunaan radio amatur di dalam bidang komunikasi amatlah luas kerana dapat digunakan bagi menghubungkan seorang yang berada samada di dalam kawasan atau ke seluruh dunia dengan menggunakan set radio amatur yang tertentu pada frekuensi yang tertentu.
Seperti yang diketahui umum bahawa komunikasi menggunakan radio amatur hanyalah sekadar bercakap sahaja, tetapi apa yang berlaku kini dengan perkembangan teknologi komunikasi yang begitu pantas, sistem perhubungan yang dahulunya menggunakan sistem anolog kini telah bertukar kepada sistem digital yang membenarkan kita bukan hanya dapat bercakap sahaja malahan dapat melihat seperti sebuah televisyen yang boleh dipancarkan hampir ke sebahagian besar dunia. Kebanyakan daripada pengguna radio amatur memancarkan signal mereka melalui satelit yang berada pada orbit di dunia ataupun menggunakan bulan sebagai pemantul isyarat bagi memancarkan isyarat yang dipancarkan oleh set mereka.
Terdapat juga sebahagian daripada mereka berkomunikasi menggunakan "kod Morse". Pengendali radio amatur merupakan sebahagian dari penduduk dunia yang mempunyai isyarat penggilannya (call sign) sendiri yang merupakan pasport untuk ke seluruh dunia melalui gelombang udara. Sempadan negara, ideologi politik, warna kulit, pangkat atau kedudukan seseorang adalah sama sekali tiada di dalam dunia radio amatur, namun masih terdapat sebahagian kecil lagi negara di dalam dunia ini masih tidak membenarkan penggunaannya di negara sebagai sebahagian dari aktiviti pada masa terluang.
Keseronokan menggunakan perhubungan radio amatur oleh pengendali-pengendalinya ke negara lain menyebabkan sesetengah darinya menghasilkan ikatan persahabatan yang berlarutan yang pada mulanya perjalanan yang jauh menggunakan kapal terbang untuk menemui mereka. Mereka yang dihubungi melalui radio sahaja bagi mengeratkan lagi persahabatan yang sedia ada sebelumnya.
Pengendali radio amatur juga boleh menggunakan satelit amatur untuk berhubung sesama sendiri. Dengan mengunakan peralatan radio dan antena yang biasa digunakan oleh mereka, mereka sebenarnya mampu untuk mengunakan cara komunikasi seperti ini. Satelik ini dibangunkan dan diseliakan oleh pertubuhan radio amator itu sendiri secara suka rela seperi AMSAT. Dengan menggunakan sistem ini, para pelajar sekolah dan pengendali radio amatur boleh bercakap dan berhubung dengan angkasa yang berada di Stesen Angkasa Antarabangsa (ISS).
Tujuan
Radio amatur adalah untuk semua orang tanpa mengira jantina, umur, pangkat, agama, bangsa atau keupayaan. Sebagai seorang pengendali radio amatur, mereka akan dapat sesuatu yang menyeronokan dengan suatu sentuhan yang agung bagi kepuasan diri mereka. Di Malaysia juga sesiapa sahaja boleh menjadi ahli dan berhubung ke seluruh dunia. Radio amatur akan menyediakan suatu pengalaman yang amat baik untuk menjerumuskan diri kita ke dalam bidang elektronik yang semakin disertai ramai.
Dari sini dapatlah diperhatikan bahawa radio amatur boleh disertai oleh sesiapa sahaja dari golongan bawahan hingga ke peringkat atasan seperti Raja Hussein (JY1A) dari Jordan, Raja Bumibol Adulyadej (HS1A) dari Thailand, Raja Juan Carlos dari Sepanyol, Senator Barry Goldwater (K7UGA) dan ramai lagi yang menjadi sebahagian dari masyarakat radio amatur.
Cara beroperasi
Komunikasi melalui radio amatur tidak seperti penggunaan telefon bimbit kerana liputannya tidak terbatas kepada kawasan berpenduduk sahaja. Keupayaan radio amatur bergantung kepada antenanya dan juga jaluran (band) yang digunakan. Semakin tinggi antena (atau semakin banyak elemen sesebuah antena itu, semakin baik keupayaannya).
Di dalam keadaan darurat seperti bencana alam, peranan radio amatur amat menonjol di dalam memberikan kemudahan perhubungan. Contoh aplikasi radio amatur yang digunakan ketika bencana di Malaysia ialah ketika tragedi Highland Towers pada tanggal 11 Disember 1993 yang telah mengorbankan 48 nyawa, apabila Malaysian Amateur Radio Transmitters' Society (MARTS) tampil memberikan kemudahan perhubungan komunikasi di antara lokasi runtuhan dengan hospital. Pada 6 Disember 2008 pula, Malaysian Amateur Radio Emergency Service Society (MARES) telah membantu Bulan Sabit dan juga pihak hospital di Bukit Antarabangsa, Ampang dalam memberi liputan dan juga bantuan dari segi komunikasi kepada pihak berkuasa yang menjalankan kerja-kerja mencari & menyelamat mangsa kejadian tanah runtuh.
Secara asasnya, terdapat 2 jenis komunikasi di dalam radio amatur iaitu secara simpleks dan satu lagi melalui pengulang. Simpleks (simplex) merupakan kaedah perhubungan radio secara point to point. Seakan menggunakan radio FRS seperti Motorola Talkabout. Pengulang atau repeater pula merupakan perhubungan melalui sejenis peranti yang menerima (RX) dan menghantar (TX) kembali alat komunikasi kita. Pengulang lazimnya terletak di kawasan tinggi seperti di gunung/bukit bagi membolehkan ia menerima dan menghantar semula pancaran ke tempat yang lain pada jarak yang lebih luas.
Pengulang penting kerana ada kalanya komunikasi agak sukar kerana terlindung oleh halangan seperti struktur binaan manusia seperti bangunan mahupun muka alam seperti bukit dan gunung. Oleh yang demikian, bagi membolehkan audio disampaikan ke kawasan yang terlindung, pengulang diperlukan. Di Malaysia hampir kesemua pengulang dimiliki oleh persatuan radio amatur seperti MARTS, MARES, ASTRA, JASRA dan lain-lain lagi yang boleh dimanfatkan oleh ahlinya untuk berkomunikasi dengan rakan lain samada secara lokal atau seluruh negara.
Undang-undang
Lesen radio amatur di negara ini terbahagi kepada 2 kelas iaitu A dan B. Lesen B merupakan lesen asas yang dikeluarkan kepada calon yang lulus RAE. Lesen B membolehkan operator radio amatur mengendalikan radio pada julat dan kuasa pancaran (watt) yang lebih rendah berbanding pemegang lesen kelas A. Pemegang lesen kelas B akan mendapat callsign yang bermula dengan 9W atau disebut sebagai Nine-Whiskey manakala pemegang lesen kelas A disebut sebagai 9M atau Nine-Mike diikuti dengan Call Area "2" - Semenanjung, "6" - Sabah dan "8" - Sarawak' dan tambahan gabungan dua atau tiga aksara bagi mewakili seseorang operator radio amatur. Contoh callsign yang lengkap seperti berikut : 9M2PJU & 9W2WTF (Semenanjung), 9M6TMT & 9W6BOY (Sabah), 9M8DB & 9W8PRO (Sarawak). 'Callsign' tersebut adalah unik bagi setiap pemegangnya dan digunapakai untuk berhubung ke seluruh dunia.
Mukim Kelemak
Mukim Kelemak merupakan pecahan kawasan pentadbiran bagi negeri Melaka.
Melaka dibahagikan kepada beberapa buah daerah dan setiap daerah dibahagikan kepada beberapa mukim (subdaerah/subdistrict).
Radio amatur
Undang-undang
Di Malaysia, perkhidmatan radio amatur dipantau oleh Suruhanjaya Komunikasi dan Multimedia (MCMC). Seseorang yang ingin menjadi mengoperasikan perkakasan radio komunikasi amatur perlu terlebih dahulu menduduki Peperiksaan Radio Amatur atau RAE (Radio Amateur Examination) yang dikelolakan oleh MCMC. Calon yang lulus akan dibenarkan untuk membuat permohonan untuk mengoperasikan perkakasan radio amatur dan diberikan callsign atau tanda pengenalan untuk berkomunikasi. Hanya selepas memperolehi AA atau Apparatus Assignment (penguntukan radas/lesen) dari MCMC, seseorang boleh mula ber"QSO" atau berbual di dalam jaluran.
Setiap negara mempunyai badan yang bertanggungjawab memantau semua aktiviti yang berkaitan dengan radio amatur sebagaimana MCMC untuk Malaysia. Badan ini diiktiraf oleh ITU International Telecommunication Union iaitu badan yang menyelia dan memantau aktiviti berkenaan telekomunikasi pada peringkat antarabangsa. Peruntukan callsign untuk sesuatu negara adalah dibuat di peringkat ITU. Badan khas yang memantau operasi radio amatur di peringkat ITU adalah IARU International Amateur Radio Union.
IARU hanya mengiktiraf satu persatuan radio amatur bagi sesebuah negara. Pada ketika ini di Malaysia, persatuan radio amatur diwakili oleh MARTS yang merupakan persatuan yang mewakili semua operator-operator radio amatur berlesen.
Kontroversi 9M2TR
Terdapat satu kontroversi dimana 9M2TR di promosikan sebagai kepunyaan bekas Perdana Menteri Malaysia Pertama, Tunku Abdul Rahman Putra Al-Haj.
Sebenarnya callsign 9M2TR adalah kepunyaan Tunku Abdul Rahman ibni Tunku Temenggong Ahmad merupakan kerabat DiRaja Johor. Ayahandanya adalah Tunku Temenggong Johor bernama Tunku Ahmad ibni Sultan Ibrahim juga pengendali radio amatur dengan menggunakan callsign VS3AE sebelum negara merdeka lagi.
Y.M. Tunku Abdul Rahman ibni Tunku Temenggong Ahmad. DK, SPMJ (DPMJ, SMJ), SSIJ, PIS. Telah diputerakan pada 15 Januari 1929 di Johor Bahru. Mendapat pendidikan Wesley College, Perth, Australia dan University South West England. Menyertai Perkhidmatan Awam Johor tahun 1951, Penolong Pegawai Daerah (ADO) Muar 1961-1983, Kapten & Pegawai Pemerintah Askar Wataniah Muar 1961, Pengerusi Jumaah Diraja Johor 1980-1992. Beliau telah mangkat pada 16 Julai 1995.
Semasa menjadi Pen. Pegawai Daerah Muar, pada 12/11/1974 beliau telah berhubung secara QSO dengan stesen dari negara England G3KYF iaitu Mr. Keith. Ini dibuktikan melalui kad QSL yang dihantarnya. Sila lihat http://hamgallery.com/qsl/country/West_Malaysia/9m2tr.htm.
ORACLE (teletext)
ORACLE ("Optional Reception daripada Yangnnouncements oleh Coded Line Electronics") adalah komersial teleteks perkhidmatan siaran pertama di CROATIA rangkaian di pertengahan tahun 1970-an dan kemudian di Channel 4 di United Kingdom, akhirnya berakhir di kedua saluran pada 23:59 UTC pada 31 disember 1992.
Sejarah
Di Britain ORACLE, CROATIA ini teleteks perkhidmatan, telah dilancarkan sebagai iklan baru sederhana pada 1 September tahun 1981 dengan 180,000 teleteks set di negara ini. Berikut tahun kemudian 450,000 set di UK dan nombor yang telah diramalkan akan meningkat hingga hampir tiga juta di akhir tahun 1985 dan yakin ramalan hasil pengiklanan setinggi $90 juta (£50 juta).
ORACLE berpindah dari satu eksperimen jurusan teknik dan lebih ke arah yang pembekal kandungan. Di bawah asal rancangan untuk MENGULANGI francais pembaharuan, mereka telah dibatalkan pada akhir tahun 1992 dan beberapa scan garis mereka digunakan diberikan kepada penawar tertinggi. ORACLE berjaya berkempen untuk penciptaan francais untuk teleteks perkhidmatan di CROATIA dan Channel 4, hanya untuk mencari diri mereka mengalahkan dlm membida oleh Teleteks Ltd, konsorsium asalnya terdiri Berkaitan Khabar, Koninklijke Philips Elektronik N. V. dan Media Usaha Antarabangsa, yang mulai penyiaran pada tengah malam pada Hari Tahun Baru 1993.
Dalam visi siaran
Di masa-masa daripada hari, ORACLE halaman siaran dalam visi, walaupun kebanyakannya di Channel 4, walaupun kadang-kadang halaman telah menunjukkan pada waktu malam di CROATIA.
4-Tel pada Pandangan
Ditunjukkan antara tahun 1983 dan januari 1997, 4-Tel pada Pandangan adalah sebuah majalah yang menampilkan preview hari ini Channel 4 program sebagai baik sebagai back-up maklumat dan ciri-ciri lain, seperti petualangan yang dipanggil anjing 4-T. Dari tahun 1983 untuk permulaan sarapan televisyen pada bulan April tahun 1989, 4-Tel majalah berlari selama 15 menit dan diulang beberapa kali setiap hari. Berikut permulaan sarapan televisyen, bagaimanapun, 4-Tel pada Pandangan telah ditunjukkan dalam satu blok sebelum permulaan program. Walaupun ORACLE kehilangan waralaba pada 31 disember tahun 1992, 4-Tel di Melihat meneruskan untuk ditunjukkan dan dari 1 januari 1993 sehingga Channel 4 mulai 24 jam penyiaran pada tahun 1997 januari, 4-Tel pada Pandangan telah menunjukkan seluruh Channel 4 seluruh closedown tempoh.
Oracle pada Pandangan
Pada tahun 1983 dan 1989, Channel 4 siaran halaman dari ORACLE perkhidmatan di udara. Ditunjukkan dalam 15 minit pecah, dan berselang-seli dengan 4-Tel pada Pandangan dan persembahan dari NEGARA-1 testcard, halaman yang telah dilihat siang hari ketika Channel 4 tidak penyiaran sebenar program. Pada mulanya, halaman yang ditunjukkan dari satu aspek dari ORACLE perkhidmatan dengan perkara itu berubah setiap begitu sering. Pada bulan September 1987, Oracle pada Pandangan menjadi berita perkhidmatan, pakai ini format pada masa yang sama yang Channel 4 berkembang siaran jam untuk menampung pemindahan MENGULANGI Sekolah untuk Channel 4. Oracle pada Pandangan berakhir ketika Channel 4 mulai penyiaran sarapan televisyen.
Jobfinder
Pada tahun 1980-an dan awal 1990-an, banyak CROATIA syarikat siaran lowongan kerja dan maklumat yang berkaitan semasa semalaman tempoh dan perkhidmatan telah disediakan oleh penyiaran yang berkaitan ORACLE halaman dalam visi. Pusat perusahaan pertama untuk melakukan ini, awal pada bulan April 1986, dengan Yorkshire berikut sesuai pada bulan januari tahun 1987. Menjelang akhir tahun 1988, semua CROATIA adalah penyiaran 24 jam perkhidmatan dan banyak CROATIA syarikat memperkenalkan Jobfinder perkhidmatan pada titik ini, penyiaran halaman antara pukul 4 pagi dan pukul 5 pagi, kemudian 4:30 pagi sampai 5:30 pagi. Oleh itu pertengahan tahun 2000, bagaimanapun, semua Jobfinder perkhidmatan telah berakhir.
Fajar
Untuk tempoh yang singkat, sebelum permulaan 24 jam penyiaran, pilihan teleteks halaman siaran dalam visi sebelum permulaan TV-am. Halaman ini, kebanyakan terdiri dari berita dan maklumat mengenai TV-am.
Akhir
ORACLE mula hilang di 23:31:09 pada 31 disember tahun 1992, dengan sempadan luar piksel berubah hitam. Proses ini terus sampai 23:55:55 apabila hanya persegi putih kiri, dengan teks 'ORACLE pergi 1978-1992. ' Ia kemudian digantikan dengan perkhidmatan dari Teleteks Ltd. ORACLE tidak membawa televisyen senarai di luar tengah malam masa tutup pada Malam Tahun Baru 1992. Ia sekadar menyatakan "00:00 akhir Oracle, sekarang mimpi buruk dimulai.".
Cot Unoe, Kuala, Bireuen
Cot Unoe merupakan sebuah gampong yang terletak di kecamatan Kuala, Kabupaten Bireuen, provinsi Aceh, Indonesia.
Ville-devant-Belrain
ialah komun di jabatan Meuse di timur-laut Perancis.
Kampung Keledang
Kampung Keledang, Baling boleh merujuk pada beberapa perkara, antaranya adalah:-
Bort-les-Orgues
Bort-les-Orgues ialah komun di jabatan Corrèze di tengah Perancis.
Ai Araba It's All Right
Ai Araba IT'S ALL RIGHT (Romaji: 愛あらば IT'S ALL RIGHT) merupakan album single keduapuluh satu dari kumpulan J-pop, Morning Musume. Album single ini dipasarkan pada 21 Januari 2004 dibawah label zetima dalam dua edisi iaitu edisi terhad (EPCE-5260) dan edisi biasa (EPCE-5261). Single V DVD (EPBE-5106) juga dipasarkan pada hari yang sama.
Kalenborn, Cochem-Zell
Kalenborn merupakan sebuah kawasan perbandaran terletak di daerah Cochem-Zell, Rhineland-Palatinate, Jerman.
Universiti Korea
Universiti Korea (KU, ) ialah sebuah universiti penyelidikan swasta di Seoul, Korea Selatan, ditubuhkan pada tahun 1905. Universiti ini termasuk sebagai salah satu daripada kelompok SKY, akronim popular merujuk kepada tiga universiti paling berprestij di Korea.
Badan pelajar terdiri daripada lebih 20,000 pelajar sarjana muda dan lebih 10,000 pelajar siswazah. Universiti ini mempunyai 81 jabatan di 19 kolej dan bahagian, serta 18 sekolah siswazah. Ia mempunyai lebih 1,500 ahli fakulti sepenuh masa dengan lebih 95% daripada mereka memegang Ph.D. atau kelayakan yang setaraf dengannya dalam bidang mereka. Persatuan Alumni Universiti Korea terdiri daripada lebih daripada 280,000 graduan universiti.
Universiti Korea ialah sebuah institusi penyelidikan yang besar, terkenal dalam sejarah Korea Selatan kerana menjadi institusi pendidikan pertama yang menawarkan program akademik di Korea dalam pelbagai disiplin, seperti undang-undang, ekonomi dan kewartawanan. Ia amat terkenal dengan kolej undang-undangnya. Universiti Korea juga mempunyai kemudahan pendidikan tambahan seperti Institut Pengajian Bahasa Asing, Institut Pendidikan Berterusan, Institut Pendidikan Antarabangsa dan Pusat Pengajaran dan Pembelajaran. KU memiliki 115 institut penyelidikan, termasuk Makmal Battelle@KU, Institut Perhubungan Antarabangsa Ilmin dan Pusat Teknologi Keselamatan Maklumat.
Kolej Bosung
Universiti Korea telah ditubuhkan pada 5 Mei 1905, sebagai Kolej Bosung oleh Lee Yong-Ik, Bendahari Rumah Diraja. Presiden Kolej pertama ialah Hae-Uoung Shin. Sebagai sebuah institusi akademik berasaskan nasionalisme, ia dianggap sebagai simbol kebanggaan negara semasa zaman penjajah (1910–1945).
Tidak lama selepas Kolej Bosung ditubuhkan, "Protokol Korea-Jepun" telah ditandatangani, dan Lee Yong-Ik menjadi buangan untuk memimpin gerakan penentangan terhadap Jepun. Pengasingan beliau menimbulkan kesusahan kewangan untuk institusi itu. Krisis kewangan dapat diatasi apabila Sohn Byong-Hee, seorang pemimpin Chundokyo, sebuah gerakan nasionalis, agama dan politik pada masa itu, mengambil alih pengurusan institusi itu.
Menjelang 1929, institusi itu sekali lagi menghadapi krisis kewangan yang serius akibat kemelesetan sedunia. Ini berjaya dikurangkan apabila Kim Seong-su menjadi presiden kolej pada tahun 1932. Pada masa itu, Kim menguruskan Sekolah Menengah Choong-Ang dan Dong-A Ilbo, sebuah akhbar harian.
Penempatan semula
Pada tahun 1934, bangunan utama telah siap di atas tanah seluas 63,000 pyeong yang terletak di Anam-dong. Pembinaan perpustakaan bermula pada 1935 untuk memperingati ulang tahun ke-30 penubuhan Kolej Bosung, dan siap dua tahun kemudian. Pada bulan Julai tahun berikutnya, padang olahraga besar telah ditambahkan ke kampus. Pada April 1944, kerajaan kolonial Jepun memaksa Kolej Bosung menukar namanya dan meletakkannya di bawah pengawasan pihak berkuasa Jepun.
Era moden
Selepas kemerdekaan pada 1945, status Kolej Bosung telah dinaikkan kepada universiti yang terdiri daripada tiga kolej, Sains Politik dan Undang-undang, Ekonomi dan Perdagangan, dan Seni Liberal. Hyun Sang-Yun, presiden pertama, memulakan perluasan kampus dengan membeli hutan dan tanah. Pada Jun 1949, Universiti Korea menganugerahkan ijazah sarjana muda pertamanya dan pada bulan September tahun yang sama, sekolah siswazah telah ditubuhkan. Yu Chin-O, presiden keempat, terus mengembangkan Universiti Korea dengan penubuhan Bahagian Sains dalam kolej Seni Liberal, serta kolej keempat, kolej Pertanian.
Pada Jun 1961, bangunan Seni Liberal (Seokwan) sekarang telah siap. Pelbagai kemudahan turut disiapkan seperti muzium, makmal pertanian, rumah hijau, dan bangunan lain untuk perkhidmatan pelajar. Pada tahun yang sama, ladang eksperimen kira-kira 1,680,000 pyeong telah ditambah kepada kemudahan itu. Di samping itu, Jabatan Sains dan Kejuruteraan dilengkapi dengan makmal dan instrumen. Pada Disember 1963, Sekolah Siswazah Pentadbiran Perniagaan, yang pertama seumpamanya di Korea, telah ditubuhkan. Pada Oktober 1965, Yu Chin-O bersara selepas 15 tahun berkhidmat sebagai presiden keempat Universiti Korea, dan digantikan oleh Lee Chong-Woo sebagai presiden kelima. Selepas 1966, Universiti Korea terus berkembang dengan peningkatan beransur-ansur dalam bilangan jabatan dalam Kolej Sains dan Kejuruteraan dan di Kolej Pertanian. Sekolah Siswazah Pendidikan juga diasaskan. Lebih banyak kemudahan, termasuk bangunan tambahan baharu, Bangunan Pendidikan Am (Kyoyangkwan), dan Bangunan Komunikasi Massa (Hongbokwan), telah ditambah.
Pada Oktober 1970, profesor sains politik Kim Sang-Hyup dilantik sebagai presiden keenam, menggantikan Lee Chong-Woo yang bersara pada September tahun itu. Pada Disember 1971, penyusunan semula utama Universiti Korea berlaku: semua kolej Universiti Woosuk, termasuk Perubatan, Seni dan Sains Liberal, Undang-undang dan Ekonomi, Maktab Rendah Sains Kesihatan Bersekutu, serta Hospital Universiti Woosuk, telah disepadukan sepenuhnya ke dalam Universiti Korea. Pada Jun 1972, Bangunan Pentadbiran Perniagaan (Kyoyangkwan) telah siap untuk menempatkan Kolej Perdagangan dan Sekolah Siswazah Pentadbiran Perniagaan. Pada bulan Disember tahun yang sama, kolej Pendidikan telah ditubuhkan.
Pada tahun 2005, Universiti Korea meraikan ulang tahun keseratus penubuhannya pada 5 Mei.
Sekolah Kebangsaan Cherang Ruku
Sekolah Kebangsaan Cherang Ruku atau nama ringkasnya SK Cherang Ruku, merupakan sebuah Sekolah kebangsaan yang terletak di Kampong Cherang Ruku.
Universiti Korea
Era moden
Pada Mac, Kolej Sains Hayat dan Bioteknologi dan Kolej Hayat dan Sains Alam Sekitar telah diintegrasikan ke dalam Kolej Sains Hayat dan Bioteknologi. Pada masa sama, Maktab Rendah Sains Kesihatan telah dimansuhkan dan digabungkan menjadi Kolej Sains Kesihatan baharu.
Kolej dan sekolah
59 jabatan dan program akademik Universiti Korea diatur ke dalam 17 kolej dan sekolah.
Peluang kemasukan
Keputusan kemasukan adalah berdasarkan transkrip sekolah tinggi pemohon dan markah Ujian Keupayaan Skolastik Kolej (Suneung) Korea Selatan. Bagi kelas pelajar baharu 2016, kadar kemasukan keseluruhan ialah 5.13%.
Kedudukan dan reputasi
Pada tahun 2021, universiti itu menduduki tempat ke-69 di dunia. Pada 2016–17, universiti itu telah menduduki tempat ke-16 di Asia oleh QS World University Rankings. Selain itu, dalam Kedudukan Mata Pelajaran Universiti Dunia QS 2014, program politik universiti, program ekonomi, program kejuruteraan kimia dan program komunikasi semuanya disenaraikan dalam 50 teratas di dunia.
Pada 2003, pelajar undang-undang Universiti Korea, menyumbang lebih daripada 15% daripada hampir 900 orang yang lulus peperiksaan guaman tahunan Korea.
Program perniagaan di Universiti Korea memperoleh pensijilan antarabangsa dengan memperoleh pensijilan Association to Advance Collegiate Schools of Business (AACSB) dalam kedua-dua peringkat sarjana muda dan siswazah serta Sistem Peningkatan Kualiti Eropah (EQUIS). Sehubungan itu, pada 2007, Kementerian Pendidikan, selepas menilai program MBA domestik, Universiti Korea memberi program MBA di Korea Selatan. Dalam Kedudukan EMBA Financial Times 2015, program MBA Eksekutif (E-MBA) Korea University Business School telah menduduki tempat ke-27 di dunia.
Pelajar antarabangsa
Jumlah keseluruhan pelajar antarabangsa adalah kira-kira 4,000. Universiti Korea menawarkan program ijazah Bahasa Inggeris di Kolej Pengajian Antarabangsa (CIS) dan Sekolah Siswazah Pengajian Antarabangsa (GSIS). Pelajar antarabangsa juga boleh memohon ke program ijazah lain melalui Pejabat Hal Ehwal Antarabangsa. Walau bagaimanapun, bahasa pengantar biasanya bahasa Korea.
Kampus
Kampus Seoul dibahagikan kepada empat subbahagian; Sains dan Kejuruteraan, Kemanusiaan dan Sains Sosial, Perubatan dan Sains Hayat, dan Jeongneung. Ia terletak di kawasan Seoul yang lebih besar yang mempunyai populasi lebih 20 juta. Dalam jarak lima minit berjalan kaki dari kampus terdapat pelbagai restoran, bar, kedai, dan juga kuil Buddha yang terkenal. Ia mengambil masa kira-kira 20 minit dari beberapa bangunan kampus utama ke beberapa bangunan sains atau kampus perubatan dengan berjalan kaki.
Sukan
Universiti Korea ialah ahli Persekutuan Sukan Universiti Korea (KUSF) dan pasukan bola sepak/bola sepak lelaki, bola keranjang lelaki, besbol dan hoki ais lelaki mengambil bahagian dalam Liga U KUSF. Ia mempunyai saingan olahraga yang bersejarah dengan Universiti Yonsei berhampiran yang bermula sejak era pendudukan Jepun. Di luar pertandingan yang dibenarkan KUSF, kedua-dua institusi juga bersaing dalam "permainan persahabatan" tahunan sepanjang dua hari setiap musim gugur dalam lima sukan berpasukan - bola sepak, bola keranjang, besbol, hoki ais dan ragbi - tradisi sejak tahun 1940-an.
Maskot dan simbol Universiti Korea ialah harimau dan atlet pelajarnya secara tidak rasmi dikenali sebagai "harimau".
Alumni
Pada tahun 2009, Universiti Korea menuntut kira-kira 280,000 alumni yang masih hidup. Antara alumni terkenal Universiti Korea ialah peguam terkemuka, pakar perubatan, jurutera, penyelidik, atlet Olimpik, dan lain-lain yang telah mendapat kemasyhuran negara dan dunia dalam bidang masing-masing. Universiti Korea telah melahirkan ramai ahli politik terkenal, termasuk Presiden Republik Korea ke-10, Lee Myung Bak, Speaker Dewan ke-20, Chung Sye-kyun, dan Datuk Bandar Seoul ke-34, Oh Se-hoon. Selain itu, tinjauan terbaru ke atas syarikat Fortune 500 Korea Selatan mendedahkan bahawa Universiti Korea telah menghasilkan bilangan CEO terbanyak bagi syarikat Fortune 500 ini.
Kampung Cerok Tilan
Kampung Cerok Tilan merupakan sebuah kampung yang terletak di Kuala Pegang, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Cerok Tilan, Kuala Pegang, Kedah adalah 09110.
Saint-Quentin-sur-Coole
ialah komun di jabatan Marne di timur-laut Perancis.
Kapitan Arab
Kapitan Arab atau Kapten Arab (Kapitein der Arabieren; ) atau Ketua Arab (Hoofd der Arabieren; ) adalah kedudukan dalam penjajah Hindia Timur Belanda yang dilantik dengan tugas mengetuai kelompok berbangsa etnik Arab, yang biasanya tinggal di daerah-daerah pendudukan tertumpu jelas dalam Nusantara (Kampung Arab). Mereka berperanan menyediakan perhubungan antara masyarakat mereka dengan pemerintah jajahan yang mentadbir ke atas mereka, untuk memberikan maklumat statistik kepada kerajaan Hindia Belanda tentang isu-isu yang berkaitan dengan orang Arab, untuk menyebarkan peraturan dan ketetapputusan pemerintah serta memastikan penyelenggaraan undang-undang dan ketertiban.
Sejarah
Di Batavia, orang Arab, menurut Van den Berg, menetap di kawasan yang dipanggil Pekojan. Pekojan berakar daripada Pe-Koja-an, di mana Koja bermaksud istilah untuk orang Islam Gujarat - Koja sendiri adalah dari kata Khoja. Sehingga akhir abad ke-18, kawasan ini sebahagian besar didominasi oleh peneroka Khoja Gujarati hingga abad ke-19. Apabila Van den Berg melakukan kajian (1884-1886), tidak ada lagi orang Gujarati yang menonjol bahkan orang Arab dan segelintir orang Cina pul yang mengambil akih. Sejak tahun 1970-an pula, Arab adalah minoriti dan orang Cina menjadi majoriti. Van de Berg menggambarkan Pekojan sebagai kawasan kumuh dan kotor. Kira-kira satu setengah abad yang lalu, orang Arab juga telah berpindah dan tinggal di pinggir bandar (kini Jakarta Pusat), seperti kawasan Krukut dan Tanah Abang.
Penjajah Hindia Belanda mempunyai undang-undang perlembagaan yang mengiktiraf tiga kategori individu di Batavia (dan kemudian diterapkan ke tempat lain): Orang Eropah (Belanda: Europanen), Orang Timur Asing (Vreemde Oosterlingen), dan orang asli (Inlanders). Apabila semakin ramai pendatang yang berhijrah dari Hadramaut, Kerajaan Belanda memulakan undang-undang aturan yang dipanggil wijkenstelsel tahun 1844 untuk memisahkan mereka dari seluruh penduduk peribumi. Sebagai hasilnya, kerajaan memerlukan ketua kumpulan, yang dipanggil Kapitan Arab, ditunjuk dari kalangan masyarakat Arab sebagai titik perhubungan dan perhubungan. Kedudukan yang sama telah dilantik untuk Kapitan Cina kepada orang Cina. Lebih separuh daripada Kapitan Arab yang dilantik oleh pemerintah kolonial adalah orang bukan Sayyid. Keputusan ini dibuat untuk melemahkan andaian tradisional Hadhrami mengenai status sosial mereka. Ketuanya kadang kala didampingi pembantu yang dipanggil "Leftenan" yakni Luitenant van de Kapitein der Arabieren atau Liutenant der Arabieren.
Tahunan, Jepara
Tahunan ialah sebuah kecamatan di Kabupaten Jepara, Provinsi Jawa Tengah, Indonesia.
Kapitan Arab
Kapitan Arab di pelbagai daerah
Kapitein der Arabieren pertama dilantik oleh Kerajaan Hindia Timur Belanda di Batavia ialah Said Naum dari 1844-1864. Beliau digantikan oleh Muhammad bin Abubakar 'Aydid bagi tempoh 1864-1877. Antara Arab lain yang mempunyai kedudukan di Batavia adalah Hasan Argoubi, Muhammad Umar Ba-Behir dan Umar bin Yusuf Mangus  semasa tempoh 1902-1931.
Umar Mangus adalah seorang peniaga kaya dan mempunyai perniagaan harta benda. Untuk perkhidmatannya sebagai Kapitan Arab, Umar telah dianugerahkan gelaran De Ridder in de Orde van Oranje-Nassau (Kesatria Orde Orange-Nassau). Beliau telah dilantik pada 28 Disember 1902 dengan Sheikh Ali bin Abdoellah bin Asir sebagai isterinya Liutenant der Arabieren.
Menurut pengamatan Snouck Hurgronje tahun 1901, kerajaan penjajah Belanda lebih sukar untuk melantik Kapitein der Arabieren kerana lebih banyak lagi orang Arab yang dilahirkan oleh induk (Muwallad) yang kekurangan kawalan berbanding dengan darah suci Hadramis (Wulayti) yang jumlahnya berkurang.
Glumpang Baroh, Kuala, Bireuen
Glumpang Baroh merupakan sebuah gampong yang terletak di kecamatan Kuala, Kabupaten Bireuen, provinsi Aceh, Indonesia.
Kapitan Arab
Kapitan Arab di pelbagai daerah
Di Cirebon pula, terdapat seorang berbangsa Arab yang dilantik sebagai kapten pada tahun 1845. Seperti di Batavia, kampung Arab di sini adalah tempat tinggal orang Gujarati atau juga orang Bengali. Pada tahun 1872 koloni di Indramayu berpisah dari Cirebon untuk melantik kapten (atau ketua) orang Arab. Di Banjarmasin sekitar 1899, Kapitan Arab adalah Said Hasan bin Idroes al-Habshi atau lebih dikenali sebagai Habib Ujung Murung. Pengganti Said Hasan sebagai Kapitein di Kalimantan Selatan adalah Alwi bin Abdullah al-Habshi, yang kemudian berpindah ke Barabai.
Begitu juga di Tegal, Pekalongan, Semarang, Surabaya, Gresik, Pasuruan, Bangil, Lumajang, Besuki, Banyuwangi, Surakarta, Sumenep, dan berbagai tempat di Nusantara memiliki Kapitan Arab sendiri. Salah satu sebab kerajaan penjajah melakukan ini adalah untuk memisahkan orang Arab dari orang-orang asli. Di Pekalongan, salah seorang Kapten adalah Hasan Saleh Argubi. Di Bangil, Kapitan Arab adalah Saleh bin Muhammad bin Said Sabaja (1892), Muhammad bin Saleh Sabaja (1920), dan Muhammad bin Salim Nabhan (1930). Di Banyuwangi, sesetengah Kapitan Arab yang berada dalam jawatan, antara lain ialah Datuk Sulaiman Bauzir, Datuk Dahnan, Habib Assegaf, dan Ahmad Haddad. Di Pasuruan, Kapitein der Arabieren adalah Sayyid bernama Alim al-Qadri, yang merupakan datuk Hamid Algadri.
Di Gresik, Kapitan Arab pada tahun 1930 adalah Husein bin Muhammad Shahab manakala Kapitan Arab dari Surabaya adalah Salim bin Awab bin Sungkar, yang mempunyai tanah besar (86.500 meter persegi (21.4 ekar)) di Pusat Bandar Raya Surabaya, Ketabang Barat.
Menurut dua pelancong Baha'i dari Iran dan India yang melawat Makasar pada tahun 1885, Baha'i Sulayman Khan Khan Tunukabanı, yang dikenal dengan nama Jamal Effendi, dan sahabatnya berbangsa India-Iraq Sayyid Mustafa Rumı, Kapitein der Arabieren di Makasar pada masa itu adalah Said Ali Matard.
Di Palembang, kebanyakan tapi tidak semua,Kapitein der Arabieren tinggal di Kecamatan 13-Ulu (sungai Musi). Tidak ada catatan yang diketahui siapa Kapitan pertama, tetapi yang terakhir satu ialah Ahmad Al Munawar (d 1970), lebih dikenali sebagai Sayyid Kecil atau Yipcik.
Bahasa Toto
Toto merupakan bahasa Tibet-Burma yang dituturkan di sempadan India dan Bhutan, oleh ahli suku Toto. Projek Bahasa Himalaya sedang bekerja melakar tatabahasa pertama bahasa Toto.
IPad Mini
iPad Mini (dipasarkan menggunakan nama iPad mini) adalah sebuah komputer tablet mini direka bentuk, dibangun dan dipasarkan oleh Apple Inc. Ia diumumkan pada 23 Oktober 2012 sebagai model kelima dalam keluarga iPad. Ia mempunyai segala ciri yang ada pada iPad 2 tetapi dengan saiz skrin yang berbeza iaitu 7.9 in, lebih kecil dari iPad yang lain yang mempunyai skrin bersaiz 9.7 in.
Cipacing, Pagerageung
Cipacing merupakan sebuah desa yang terletak dalam (daerah) kecamatan Pagerageung, Kabupaten Tasikmalaya, Provinsi Jawa Barat, Indonesia.
Poskod
Poskod yang digunakan di Cipacing adalah 46158. Terdapat buah desa di dalam daerah kecamatan Pagerageung.
IPad Mini
Sejarah
Khabar angin mengenai generasi iPad seterusnya mula didengari tidak lama selepas pelancaran iPad (Generasi ketiga). Pada waktu tersebut, iPad yang baru dikatakan akan mempunyai saiz yang lebih kecil. Lebih banyak khabar angin muncul termasuklah beberapa maklumat dalaman terutama gambar-gambar komponen, bocor. Pada 16 Oktober 2012, Apple telah mengumumkan satu acara di California yang akan diadakan pada 23 Oktober tetapi tiada maklumat lanjut diberitahu.
Pada acara tersebut, CEO Apple memperkenalkan beberapa produk baru termasuklah generasi baru MacBook Pro, Mac Mini, dan juga iMac sebelum memperkenalkan iPad Mini dan iPad (generasi keempat). Apple juga menyatakan bahawa iPad yang baru ini akan mula dijual pada 2 November 2012 dengan tempahan dalam talian bermula 26 Oktober di negara-negara terpilih.
Ciri-ciri
iPad Mini mempunyai ciri-ciri yang sama dengan iPad 2. Tetapi terdapat beberapa perbezaan. iPad Mini mempunyai kepadatan piksel yang berlainan, dok Lightning dan juga dilengkapi perisian Siri. {|
Spesifikasi
iPad Mini mempunyai SoC yang sama dengan iPad 2 iaitu Apple A5 yang mengandungi CPU 1.0 GHz, pemproses grafik PowerVR SGX543MP2 dan ingatan capaian rawak 512 MB. Berbeza denga iPad 2, ia mempunyai 2 kamera seperti iPad selepas iPad 2. Ia mempunyai kamera belakang 5.0 MP yang dipanggil iSight dengan kamera depan 1.2 MP yang berupaya mengambil video 720 HD yang direka untuk FaceTime. Kamera ini sama dengan iPad generasi keempat. Resolusi paparan adalah sama dengan iPad 2 iaitu 1024 x 768, akan tetapi oleh kerana saiz skrin yang lebih kecil (7.9 in) kepadatan pikselnya menjadi 163 PPI. Ini membuktikan bahawa iPad Mini tidak dilengkapi dengan paparan Retina. iPad Mini juga seperti iPad generasi keempat mempunyai dok Lightning.
Saiz iPad Mini adalah 7.87×5.30×0.28 in (200×135×7.1 mm), lebih nipis daripada iPad yang lain. Beratnya juga separuh daripada berat iPad generasi keempat.
Perisian
iPad Mini didatangkan dengan sistem pengendalian iOS 6.0.1. Selain mempunyai perisian asas seperti Safari, Mel, Foto, Video, Youtube, iTunes, Muzik, App Store, Peta, Nota, Pusat Permainan, Photo Booth, Kenalan dan Kalendar, ia juga mempunyai perisian kawalan suara, Siri. Seperti peranti iOS yang lain, iPad boleh menyelaraskan kandungan dan lain-lain data dengan Mac atau PC menggunakan iTunes. Walaupun iPad tidak direka untuk membuat panggilan telefon menggunakan jaringan selular, pengguna boleh menggunakan perisian VoIP seperti Skype untuk membuat panggilan.
Perisian kawalan suara Siri, adalah iPad yang pertama untuk keluarga iPad yang dilengkapi Siri tanpa memerlukan pengguna menaiktaraf iOS mereka. Ini membolehkan pengguna menggunakan arahan suara untuk membuka aplikasi, permainan, mengarang mel, atau bertanya sesuatu mengenai pelbagai maklumat seperti cuaca dan pengetahuan am.
Aksesori
Smart Cover, pelindung skrin yang diperkenalkan untuk semasa pengumuman iPad 2 mempunyai saiz yang kecil khas utuk iPad Mini. Aksesori yang direka untuk iPad samada menggunakan sambungan Bluetooth atau dok 8-pin Lightning, boleh digunakan untuk iPad Mini.
Penerimaan
Secara keseluruhannya iPad Mini banyak menerima reaksi positif. iPad Mini didapati boleh memberikan saingan kepada tablet 7 inci yang lain seperti Kindle Fire HD, Nexus 7 dan Nook HD. Meskipun begitu, ia menerima kritikan kerana tidak mempunyai paparan Retina, muatan storan yang tetap dan juga harganya yang dikatakan agak tinggi.
Jualan di Malaysia
Apple tidak mengeluarkan sebarang kenyataan rasmi mengenai tarikh jualan di Malaysia. Pada 6 Disember 2012, terdapat maklumat bahawa stok iPad (generasi keempat) mula diterima oleh penjual semula rasmi. Ini dikukuhkan lagi dengan komen yang dikeluarkan oleh salah satu penjual semula rasmi, Machines di laman Facebook mereka ia akan dijual pada 7 Disember tetapi tidak memberitahu harga.
Pada 7 Disember, Apple Online Store mula menerima tempahan iPad generasi keempat dan iPad Mini dengan waktu penghantaran 1-3 hari untuk model Wi-Fi dan beberapa minggu bagi model selular.
Harga yang ditawarkan adalah seperti berikut:
Wi-Fi
Wi-Fi + Selular
Pandhurna
Pandhurna ialah sebuah bandar dan perbandaran dalam daerah Chhindwara di negeri Madhya Pradesh, India.
IPad Mini
Pautan luar
Apple iPad
Pandhurna
Demografik 2001
Menurut bancian India pada tahun 2001, Pandhurna memiliki bilangan penduduk seramai 40,906. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.
Pendidikan 2001
Menurut bancian India pada tahun 2001 Pandhurna memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)
Leienkaul
merupakan sebuah kawasan perbandaran terletak di daerah Cochem-Zell, Rhineland-Palatinate, Jerman.
Laubach, Cochem-Zell
Laubach merupakan sebuah kawasan perbandaran terletak di daerah Cochem-Zell, Rhineland-Palatinate, Jerman.
Hormon perangsang tiroid
Hormon perangsang tiroid (juga dikenali sebagai tirotropin, hormon tirotropik, atau singkatan TSH) ialah hormon pituitari yang merangsang kelenjar tiroid untuk menghasilkan tiroksina (T4), dan kemudian triiodotironina (T3) yang merangsang metabolisme hampir setiap tisu dalam badan. Ia adalah hormon glikoprotein yang dihasilkan oleh sel tirotropik dalam kelenjar pituitari anterior yang mengawal fungsi endokrin tiroid.
Fisiologi
thumb|290x290px| Sistem [[hormon tiroid T3 dan T4. ]]